Sacra cohors (Thebana)

Sacra cohors (Graece ἱερὸς λόχοςDiod. Sic. XV,81,2. Plut. Pelopidas XV,5.) fuit delecta exercitus Boeotici manus, quae ab imperatore Gorgidate condita ex 150 paribus  virilibus amantium constabat. Robur phalangis Thebanae habebatur. Pelopida duce, primas partes  in pugna Leuctrica (371 a.C.n.) egit, quae principatum totius Graeciae Thebis et Foederi Boeotico dedit. Quod velut praenuntiatum erat pugna apud Tegyras (prope Orchomenum)  anno 375 a.C.n.,  cum  primam cladem hoplitis Lacedaemoniis adhuc acie invictis intulit, dum  paene sola, paucis equitibus tantum auxiliantibus, duas morasMora apud Lacedaemonios divisio exercitus erat, instar cohortis.  profligat : tunc tota Graecia mirata erat Spartanos non iam optimos bellatores esse. 

Illa cohors castra in Cadmea  habebat, unde etiam ὁ ἐκ πόλεως λόχος|"cohors urbana" appellabatur. Gorgidas hoplitas eius in proeliis per universam primam aciem disseminabat, Pelopidas contra tamquam solido corpore ea utebatur nec cum cetero exercitu eam miscebat.

Fontes
 Plutarchus, Vita Pelopidae cap. XVIII-XIX.
 Notae 

Categoria:Exercitus
Categoria:Graecia antiqua
Categoria:Boeotia
Categoria:Homosexualitas